《宋子渊有诗及性宗事用韵寄之二首》
宋代·郭印

还淳反朴似山农，与物相忘即大同。
造理自超言意表，发机不离见闻中。
批云切月能无事，转地回天别有功。
公案见成何必举，请君於此嗣宗风。

作者简介：宋成都双流人，字信可，晚号亦乐居士。郭绛子。徽宗政和进士。累任铜梁、仁寿等县令。高宗绍兴十八年，以任永康军通判时牒试避亲、举人不当降一官。终部刺史。与秦桧有庠序旧，绝不与通，家居十八年。性嗜水竹。工诗，与蒲大受、冯时行、何耕道为诗友。有《云溪集》。